**ПРОТОКОЛ № 22**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 19.06.2023 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Стефан Петров, Ирина Апостолова, Емилия Пенева, Ваня Дойчева, Петя Маринова, Наталия Василева, Аксиния Матосян и Надя Загорова

Отсъства: Пламен Найденов

На заседанието присъстват: Полина Петкова - началник отдел „Атестиране на прокурори и следователи“ и Мария Василева – началник отдел „Конкурси на прокурори и следователи”

Протоколирал: Камелия Миладинова

РАЗНИ

1. Заявление от Иван Стоименов Гешев за преназначаване на длъжност „прокурор“ във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ ЗА СВЕДЕНИЕ, заявление с вх.№ ВСС-8471/19.06.2023 г. от Иван Стоименов Гешев, с което заявява, че не желае да бъде преназначен на длъжност „прокурор“ във Върховна касационна прокуратура.

1.2. ВНАСЯ предложението в заседанието на Прокурорската колегия на ВСС, насрочено за 19.06.2023 г., за разглеждане и произнасяне.

2. Молба от Красимира Алексиева Филипова за освобождаване от заеманата длъжност „заместник на главния прокурор“ при Върховна касационна прокуратура и преназначаване на длъжност „прокурор“ във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Красимира Алексиева Филипова от заеманата длъжност „заместник на главния прокурор“ при Върховна касационна прокуратура, с ранг „прокурор във ВКП и ВАП“, считано от датата на вземане на решението.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Красимира Алексиева Филипова на заеманата преди назначаването ѝ за „заместник на главния прокурор“ при Върховна касационна прокуратура длъжност - „прокурор“ във Върховна касационна прокуратура, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

2.3. ВНАСЯ предложенията в заседанието на Прокурорската колегия на ВСС, насрочено за 19.06.2023 г., за разглеждане и произнасяне.

3. Предложение от изпълняващия функциите „главен прокурор“ за освобождаване на Десислава Георгиева Пиронева от заеманата длъжност „заместник на главния прокурор“ при Върховна административна прокуратура и преназначаването ѝ на длъжност „прокурор“ във Върховна административна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Десислава Георгиева Пиронева от заеманата длъжност „заместник на главния прокурор“ при Върховна административна прокуратура, с ранг „прокурор във ВКП и ВАП“, считано от датата на вземане на решението.

3.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Десислава Георгиева Пиронева на длъжност „прокурор“ във Върховна административна прокуратура, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

3.3. ВНАСЯ предложенията в заседанието на Прокурорската колегия на ВСС, насрочено за 19.06.2023 г., за разглеждане и произнасяне.

4. Предложение от изпълняващия функциите „главен прокурор“ за освобождаване на Даниела Илиева Машева от заеманата длъжност „заместник на главния прокурор“ при Върховна касационна прокуратура и преназначаването ѝ на длъжност „прокурор“ във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 175, ал. 8, изр. 1 от ЗСВ, Даниела Илиева Машева от заеманата длъжност „заместник на главния прокурор“ при Върховна касационна прокуратура, с ранг „прокурор във ВКП и ВАП“, считано от датата на вземане на решението.

4.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕНАЗНАЧИ, на основание чл. 169, ал. 5 от ЗСВ, Даниела Илиева Машева на заеманата преди назначаването ѝ за „заместник на главния прокурор“ при Върховна касационна прокуратура длъжност - „прокурор“ във Върховна касационна прокуратура, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

4.3. ВНАСЯ предложенията в заседанието на Прокурорската колегия на ВСС, насрочено за 19.06.2023 г., за разглеждане и произнасяне.

5. Предложение от изпълняващия функциите „главен прокурор“ за назначаване на Мария Енчева Павлова – следовател в Национална следствена служба на длъжност „заместник на главния прокурор“ при Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Мария Енчева Павлова – следовател в Национална следствена служба, с ранг „следовател в НСлС“, на длъжност „заместник на главния прокурор“ при Върховна касационна прокуратура, с ранг „прокурор във ВКП и ВАП“, с основно месечно трудово възнаграждение съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

5.2. ВНАСЯ предложението в заседанието на Прокурорската колегия на ВСС, насрочено за 19.06.2023 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ